b'\n_START_ARTICLE_\nPoletje v \xc5\xa1koljki 2\n_START_SECTION_\nVsebina\n_START_PARAGRAPH_\nDrugi del filma se precej razlikuje od prvega. Vse se vrti okrog plesa in plesne \xc5\xa1ole. Toma\xc5\xbe malce odraste in se preseli v Ljubljano, kjer poi\xc5\xa1\xc4\x8de svojo prijateljico Mileno, ki nastopa tudi v prvem delu. Ker pa ona ple\xc5\xa1e, tudi on pristopi k plesnemu klubu. Tam si najde veiko novih prijateljev. Ker pa je plesni klub v finan\xc4\x8dni krizi mu grozi zaprtje. Zato se vrli mladeni\xc4\x8di odlo\xc4\x8dijo krizo re\xc5\xa1iti za vsako ceno. Tako priredijo plesni \xc5\xa1ov, kamor povabijo vse mestne veljake ... _NEWLINE_Film je bil uspe\xc5\xa1no predvajan v ve\xc4\x8d tujih dr\xc5\xbeavah, med drugim tudi v Nem\xc4\x8diji in Avstriji, kjer so ga predvajali tudi na komercialnih televizijah. V Sloveniji je bil izdan je bil na nosilcih VHS, DVD in na videu na zahtevo razli\xc4\x8dnih ponudnikov. Po filmu je iz\xc5\xa1el tudi fotostrip.\n_START_SECTION_\nPodobnosti z resni\xc4\x8dnimi dogodki\n_START_PARAGRAPH_\nLeta 2008 se je v resni\xc4\x8dnosti zgodila zgodba, skoraj identi\xc4\x8dna zgodbi iz filma. Plesni \xc5\xa1oli Kazina je namre\xc4\x8d In\xc5\xa1titut za novej\xc5\xa1o zgodovino odpovedal najemno pogodbo, ker bi rad stavbo, ki je v lasti dr\xc5\xbeave, prenovil in v kleti stavbe naselil arhiv, Kazino pa spremenil v Hi\xc5\xa1o zgodovine._NEWLINE_Plesna \xc5\xa1ola se je sicer uprla in odpoved najemne pogodbe sodno izpodbijala. Svojo podporo zahtevam Plesne \xc5\xa1ole Kazina sta na novinarski konferenci izrazila tudi arhitekt Janez Ko\xc5\xbeelj, pod\xc5\xbeupan Mestne ob\xc4\x8dine Ljubljana in Damjan Ovsec, etnolog in kulturni zgodovinar. Interese plesne \xc5\xa1ole Kazina sicer zastopa odvetnik David Sluga, ki je v osemdesetih kot najstnik igral ravno v filmih Poletje v \xc5\xa1koljki. Plesna \xc5\xa1ola je za ohranitev prostorov organizirala tudi javno plesno prireditev Ljubljana, ple\xc5\xa1em in diham s tabo ter zbiranje podpisov Ljubljan\xc4\x8danov.'